543 ATT FUQ AZZJONI DWAR IL-KLIMA Biex jistabbilixxi qafas għal azzjoni dwar tibdil fil-klima. L-ATT X VII tal-2015. L-ATT X VII tal-2015. 1. Titolu fil-qosor. It-titolu fil-qosor ta’ dan l-Att huwa l-Att fuq Azzjoni dwar il-Klima. Tifsir. 2. F’dan l-Att kemm-il darba r-rabta tal-kliem ma teħtieġx xort’oħra: "emissjonijiet " tfisser ir-rilaxx ta’ gassijiet serra u, jew, tal-prekursuri tagħhom fl-atmosfera fuq żona speċifika u fuq perjodu ta’ żmien speċifikat; "gassijiet serra " tfisser dawk il-kostitwenti ta’ gass fl-atmosfera, kemm naturali u antropoġeniċi, li jassorbu jew jarmuradjazzjoni infraħamra, u għandhom jinkludu interalia, il-gassijiet elenkati fl-Iskeda; " Ministru " tfisser il-Ministru responsabbli għall-politika tad-Tibdil fil-Klima; "riserva" tfisser komponent tas-sistema tal-klima, barra l-atmosfera, li għandha l-kapaċità li taħżen, takkumula jew tarmi gassijiet serra jew il-prekursuri tal-gassijiet serra; "sink" tfisser kull proċess jew attività li tneħħ i l-gass serra, ajrusol jew prekursur tal-gass serra jew ajrusol mill-atmosfera; "sistema tal-klima " tfisser it-totalità tal-atmosfera, l-idrosfera, il-biosfera u l-ġeosfera u l-interazzjonijiet ta’ bejniethom. "source " tfisser kull proċess jew attività li jirrilaxxa l-gass serra, ajrusols jew prekursur tal-gass serra jew ajrusol fl-atmosfera; " tibdil fil-klima " tfisser tibdil fil-klima li hija attribwita direttament jew indirettament għall-attività u mana li tbiddel il-kompożizzjoni tal-atmosfera globali u li hiżieda għall-varjabilità naturali tal-klima osservata fuq perjodu ta’ żmien kumparabbli; "UNFCCC" tfisser il-Konvenzjoni Qafas dwar Tibdil fil-Klima tan-Nazzjonijiet Uniti li daħlet fis-seħħ fil-21 ta’ Marzu 1994; " l-Unjoni"u "l-Unjoni Ewropea " għandu jkollhom l-istess tifsira ta’ "l-Unjoni Ewropea" kif hemm fl-Att dwar l-Unjoni Ewropea. Kap. 460. Kap. 460. 3. (1) L-Istatja għra filli t-tibdil fil-klima tad-Dinja u l-konsegwenzi ħżiena tiegħu huwa ta’ tħassib komuni għall-umanità. (2) Dan l-Att jipprovdi għal azzjoni sabiex jikkontribwixxi għat-tnaqqis fit-tibdil fil-klima billi jillim ta l-emissjonijiet antropoġeniċi tal-gassijiet serra u jipproteġi u jtejjeb is-sinks u r-riservi tal-gassijiet serra u sabiex jikkontribwixxi għall-prevenzjoni, l-evitar u t-tnaqqis tal-impatti ħżiena tat-tibdil fil-klima u t-tnaqqis tal-vulnerabilità, it-tisħiħ tar-reżiljenza u l-adattament, għall-effetti ħżiena tat-tibdil fil-klima. 4. Dmir ta’ kull persuna li tieħu azzjoni dwar il-klima. Għandu jkun id-dmir ta’ kull persuna flimkien mal-Gvern li tipproteġi l-klima u tassisti fit-teħid ta’ miżuri preventivi urimedji għall-protezzjoni tal-klima. 5. Dmir u obbligi tal-Gvern. (1) Għandu jkun id-dmir tal-Gvern li jipproteġi l-klima għall-ġenerazzjonijiet preżenti u futuri. (2) Fit-twettiq tad-dmirijiet tiegħu skont is-subartikolu (1), il-Gvern għandu, inter alia: (a) ji żviluppa, jaġġorna perjodikament u jippubblika inventarji nazzjonali tal-emissjonijiet antropoġeniċi minn sorsi u tneħħija mis-sinks tal-gassijiet serra sabiex jissorvelja l-progress lejn il-kisba tal-limitazzjoni ta’ emissjoni kwantifikata jew l-impenji ta’ tnaqqis skont it-trattati internazzjonali u l-obbligi tiegħu bħala Stat Membru tal-Unjoni Ewropea; (b) jifformula, jimplimenta, jippubblika u jaġġorna l-politika fir-rigward tal-miżuri li jnaqqsu t-tibdil fil-klima billi jillimita, u, sa fejn hu possibbli, inaqqas l-emissjonijiet tal-gass serra antropoġeniċi minn għejun u billi jsaħħaħ it-tneħħija ta’ gassijiet serra permezz ta’ sinks; (ċ) jifformula, jimplimenta, jippubblika u jaġġorna l-politika fir-rigward ta’ miżuri sabiex jipprevjeni, jevita, inaqqas, u jnaqqas il-vulnerabilità u jsaħħaħ ir-reżiljenza tal-impatti ħżiena tat-tibdil fil-klima, u jiffaċilita l-adattament għat-tibidil fil-klima; (d) jippromwovi u jikkopera fl-iżvlupp, l-applikazzjoni u t-tixrid ta’ teknoloġiji, prattiċi u proċessi li jikkontrollaw, inaqqsu u jipprevjenu l-emissjonijiet antropoġeniċi tal-gassijiet serra fl-oqsma kollha relevanti, inkluż fl-oqsma tal-enerġija, trasport, industrija, agrikoltura, użu tal-art u forestrija u l-ġestjoni tal-iskart; (e) jippromwovi l-ġestjoni sostenibbli ta’ sinksu riservi ta’ gassijiet serra inklużi l-ekosistemi terrestri, kostali u marittimi kollha u jippromwovi u jikkopera fil-konservazzjoni u tisħiħ ta’ sinksuriservi ta l-gassijiet serra inklużi l-ekosistemi terrestri, kostali u marittimi kollha; (f) jippromwovi u jikkopera f’riċerki xjentifiċi, teknoloġiċi, tekniċi, soċjoekonomiċi u riċerki oħra, l-osservar sistematiku u l-iżvilupp tal-arkivji tad-data relatata mas-sistema tal-klima; (g) jippromwovi u jikkopera fl-iskambju ta’ informazzjoni xjentifika, teknoloġika, teknika, soċjoekonomika u legali relevanti li għandha x’taqsam mas-sistema tal-klima u t-tibdil fil-klima, u l-konsegwenzi ekonomiċi u soċjali tal-istrateġiji ta’ rispons; u (h) jippromwovi u jikkopera fl-edukazzjoni, it-taħriġ u s-sensibilizzazzjoni pubblika fir-rigward tat-tibidil fil-klima. (3) Il-Gvern għandu jiżgura ill i l-politika, il-programmi u l-proġetti huma mfassla u valutati b’mod li jieħdu f’konsiderazzjoni t-tnaqqis ta’, u l-adattament għal, tibdil fil-klima u li din il-politika, u dawn il-programmi u proġetti jikkontribwixxu għat-tnaqqis ta’, u l-adattament għal, tibdil fil-klima. (4) Il-Gvern għandu jiżgura li l-politika, il-programmi u l-proġetti huma, sa fejn hu possibbli, imfassla b’mod li jiżguraw ir-reżiljenza għall-impatti tat-tibdil fil-klima. (5) Il-Gvern għandu, fit-twettiq tad-dmirijiet u l-obbligi skont dan l-artikolu, jipparteċipa, jikkopera u jsostni l-parteċipazzjoni f’attivitajiet u programmi internazzjonali u intergovernattivi relatati mal-azzjoni dwar il-klima relevanti għar-reġjun tal-Mediterran, u għandu, kif xieraq, jipparteċipa, jikkopera u jsostni l-parteċipazzjoni f’dawn l-attivitajiet. 6. Prinċipji li jiggwidaw l-azzjoni dwar il-klima. (1) Il-Gvern għandu, fl-eżerċizzji tad-dmirijiet u l-obbligi tiegħu skont dan l-Att, ikun iggwidat mill-prinċipji elenkati f’dan l-artikolu u dawn il-prinċipji għandhom jitħaddmu fl-interpretazzjoni ta’ dispożizzjonijiet oħra f’dan l-Att u kull regolament magħmul taħtu. (2) Il-Gvern għandu, fit-twettiq tad-dmirijiet u l-obbligi tiegħu skont dan l-Att: (a) jikkunsidra, sa fejn hu possibbli, it-tibdil fil-klima, fil-politika u l-azzjonijiet soċjali, ekonomiċi u ambjentali relevanti; (b) iqis l-obbligi u l-impenji tiegħu taħt it-trattati internazzjonali u l-obbligi tiegħu bħala Stat Membru tal-Unjoni Ewropea; (ċ) iqis iċ-ċirkostanzi ġeofiżiċi, soċjali u ekonomiċi ta’ Malta; (d) jiżgura li l-azzjonijiet meħuda huma, sa fejn hu possibbli, bl-inqas spejjeż, iżda bl-użu tal-aħjar teknoloġiji disponibbli u l-aħjar prattiċi kif xieraq għal Malta; (e) jiżgura li tingħata konsiderazzjoni għall-aħjar informazzjoni xjentifika, teknoloġika, teknika u soċjoekonomika disponibbli; (f) jiżgura li s-setturi kollha tas-soċjetà u l-ekonomija jipparteċipaw fl-azzjoni nazzjonali dwar il-klima, inkluż f’deċiżjonijiet relevanti; (g) jiżgura li t-tibdil fil-klima, l-ambjent u l-politika u l-miżuri tal-enerġija konvenzjonali u alternattiva huma mfassla, żviluppati, ikkordinati u implimentati fl-aħjar interess tal-ambjent, l-ekonomija u l-obbligi internazzjonali u tal-Unjoni Ewropea; (h) jiżgura li l-azzjoni li tittieħed dwar il-klima tirrispetta l-interessi tal-oqsma kollha tas-soċjetà, ma tkunx diskriminatorja u, fejn relevanti, tippromwovi l-ugwaljanza bejn is-sessi; (i) jiżgura li d-data tinġabar, tiġi proċessata u interpretata fid-dawl ta’ data relatata sabiex jintlaħqu b’mod ġenerali l-obbligi internazzjonali u tal-Unjoni Ewropea f’żoni oħra; (j) jirrispetta u, sa fejn hu possibbli, jissalvagwarda l-interessi tas-setturi vulnerabbli tas-soċjetà, inkluż billi jittieħdu azzjonijiet dwar il-klima li jsostnu l-qerda tal-faqar; (k) jiżgura li l-azzjoni li tittieħed dwar il-klima tippromwovi u ssaħħaħ il-kompetittività tal-ekonomija ta’ Malta; (l) jiżgura, sa fejn hu possibbli, li ma jeżisiti l-ebda kunflitt bejn il-politika u l-miżuri adottati fir-rigward tal-azzjoni dwar il-klima u l-politika u miżuri oħra; (m) jiżgura li jittieħdu miżuri ta’ prekawzjoni sabiex jantiċipaw, jipprevjenu jew jimminimizzaw il-kawżi tat-tibdil fil-klima u jnaqqsu l-effetti ħżiena ta’ dak it-tibdil u fejn hemm theddid ta’ dannu serju jew irriversibbli, in-nuqqas ta’ ċertezza xjentifika sħiħa m’għandux ikun raġuni għall-posponiment ta’ dawk il-miżuri; (n) jiżgura li l-azzjoni li tittieħed dwar il-kli ma tikkontribwixxi għal żvilupp sostenibbli; (o) jiżgura li, fejn relevanti, kull impatt ta’ benefiċċju mit-tibdil fil-klima jiġi użat għall-benefiċċju tas-soċjetà, l-ekonomija u l-ambejnt, sa fejn dawn l-impatti ta’ benefiċċju jistgħu jnaqqsu l-vulnerabilità u jsaħħu r-reżiljenza tal-impatti ħżiena l-oħra mit-tibdil fil-klima; (p) jiżgura li, qabel ma tittieħed xi deċiżjoni, il-konsegwenzi kollha tal-eżitu ta’ dik id-deċiżjoni matul iċ-ċiklukollu tal-ħajja ta’ dak l-eżitu jittieħdu f’konsiderazzjoni; u (q) jiżġura li tkun disponibbli għall-pubbliku informazzjoni xierqa, sabiex tigi faċilita tal-parteċipazzjoni tal-pubbliku fir-rigward ta’ ċertu pjanijiet u programmi relatati mas-sistema tal-klima u jiżgura aċċess xieraq għall-ġustizzja. 7. Strateġija nazzjonali ta’ żvilupp b’emissjonijiet baxxi ta’ karbonju. (1) Il-Ministru għandu, b’konsultazzjoni ma’ kull Ministru ieħor kompetenti li jkun mgħarraf bil-materja u b’konsultazzjoni mas-soċjetà ċivili, mal-għaqdiet ambjentali u wkoll mal-pubbliku, jipprepara strateġija nazzjonali ta’ żvilupp b’emissjonijiet baxxi ta’ karbonju li tikkontribwixxi għal: (a) il-monitoraġġ trasparenti u preċiż tal-progress attwali u proġettat magħmul mill-Gvern fi twettiq tal-obbligi tiegħu taħt il-UNFCCC sabiex jillimita u jnaqqas l-emissjonijiet antropoġeniċi tal-gassijiet serra; (b) jissodisfa l-impenji tal-Gvern bħala Stat Membru tal-Unjoni Ewropea għat-tnaqqis tal-emissjonijiet tal-gassijiet serra; u (ċ) jilħaq il-miri ta’ tnaqqis tal-emissjonijiet fit-tul u t-tisħiħ tat-tneħħija tagħhom mis-sinks fis-setturi kollha. (2) Il-Ministru għandu jiżgura li l-istrateġija nazzjonali ta’ żvilupp b’emissjonijiet baxxi ta’ karbonju tiġi riveduta u aġġornata perjodikament, u tal-inqas kull erba’ snin. (3) Il-Ministru għandu jagħmel disponibbli għall-pubbliku l-istrateġija nazzjonali ta’ żvilupp b’emissjonijiet baxxi ta’ karbonju u kull aġġornament tagħha. 8. Strateġija ta’ adattament nazzjonali. (1) Il-Ministru għandu, f’konsultazzjoni ma’ kull Ministru ieħor li hu kompetenti li jkun mgħarraf bil-materja, u b’konsultazzjoni mas-soċjetà ċivili, mal-għaqdiet ambjentali u wkoll mal-pubbliku, iħejji strateġija ta’ adattament nazzjonali, li tikkontribwixxi għal: (a) il-prevenzjoni, l-evitar, jew it-tnaqqis tal-effetti ħżiena tat-tibdil fil-klima, u sabiex jiffaċilita l-adattament għat-tibdil fil-klima; (b) il-monitoraġġ trasparenti tal-progress imwettaq mill-Gvern fit-tnaqqis tal-vulnerabilità, u t-tisħiħ tar-reżiljenza tal-impatti ħżiena tat-tibdil fil-klima. (2) L-istrateġija tal-adattament nazzjonali għandha wkoll tinkludi informazzjoni fuq it-tibdil fil-klima sa fejn dan għandu x’jaqsam ma’ Malta u fuq impatti attwali u proġettati tat-tibdil fil-klima f’Malta. (3) Il-Ministru għandu jiżgura li l-istrateġija nazzjonali ta’ adattament tiġi riveduta u aġġornata perjodikament, u mill-inqas kull erba’ snin. (4) Il-Ministru għandu jagħmel disponibbli għall-pubbliku l-istrateġija tal-adattament nazzjonali u kull aġġornament tagħha. 9. Rapporti għandhom jitressqu quddiem il-Kamra tad-Deputati. (1) Il-Ministru għandu jqiegħed fuq il-Mejda tal-Kamra tad-Deputati l-Istrateġija Nazzjonali ta’ Żvilupp b’Emissjonijiet Baxxi ta’ Karbonju u l-Istrateġija tal-Adattament Nazzjonali u l-aġġornamenti tagħhom, għall-inqas darba kull erba’ snin. (2) Il-Ministru għandu kull sena jirrapporta lill-Kamra tad-Deputati dwar il-progress reġistrat fit-twettiq tal-mirimwaqqfa mill-istrateġija ta’ żvilupp b’emissjonijiet baxxi ta’ karbonju u l-istrateġija tal-adattament nazzjonali. 10. Il-Bord tal-Azzjoni dwar il-Klima. (1) Għandu jkun hemm Bord, li jkun magħruf bħala l-Bord tal-Azzjoni dwar il-Klima, hawniżjed ’il quddiem imsejjaħ "il-Bord", li jkun maħtur mill-Prim Ministru wara konsultazzjoni mal-Ministru u li jkun magħmul minn dawn li ġejjin: (a) chair person; (b) viċichair person; (ċ) membru li jirrappreżenta kull wieħed mill-Ministeri responsabbli għall-finanzi, għall-iżvilupp ekonomiku u kompetittività, għall-enerġija, għat-trasport, għall-ambjent, għall-edukazzjoni, għas-sigurtà nazzjonali u protezzjoni ċivili, għat-turiżmu, għas-sigurtà soċjali, għall-affarijiet ewropej, għall-użu tal-art u l-politika għall-ippjanar tal-iżvilupp, għas-saħħa, għall-politika tal-iskart, għall-politika tal-agrikolutrau għall-affarijiet tal-konsumatur u l-politika reġjonali; u (d) membru li jirrappreżenta kull Ministeru ieħor jew entità pubblika li jistgħu, fl-opinjoni tal-Ministru, ikunu meħtieġa għall-għanijiet ta’ dan l-Att: B’dan illi l-Ministru jista’ jaħtar viċichair person li jkun indipendenti mill-Gvern: Iżda l-Ministru jista’ jħal li l-Bord jaħtar kull espert jew grupp ta’ esperti ulterjuri sabiex jassistih fit-twettiq tal-funzjonijiet tiegħu kif jista’ jkun meħtieġ. (2) Il-Ministru għandu jaħtar persuna biex tkun Segretarju tal-Bord. (3) Iċ-Chair person, il-membri l-oħra tal-Bord u s-Segretarju tal-Bord għandhom iżommu l-kariga għal perjodu ta’ tliet snin, iżda l-membri maħtura jistgħu jerġgħu jiġu maħtura fl-iskadenza tat-terminu tal-kariga tagħhom: Iżda jekk membru jinħatar f’xi żmien wara li l-membri l-oħra jkunu ġew maħtura, it-terminu tal-ħatra tiegħu jispiċċa fl-istess data tal-membri l-oħra. (4) Persuna ma tikkwalifikax sabiex tkun membru tal-Bord, jekk dik il-persuna- (a) tkun legalment inabilitata; jew (b) ġiet dikjarata falluta jew għamlet kompożizzjoni jew arranġament mal-kredituri tagħha; jew (ċ) instabet ħatja ta’ reat li jaffettwa l-fiduċja pubblika jew serq jew frodi jew xjentementi rċeviet proprjetà miksuba permezz ta’ serq jew frodi, jew kwalunkwe reat ieħor kontra dan l-Att; jew (d) għandha interess finanzjarju jew xi interess ieħor f’xi intrapriża jew attività li tista’ taffettwa t-twettiq tal-funzjonijiet bħala membru tal-Bord. (5) Kull membru tal-Bord li għandu xi interess dirett jew indirett li għandu x’jaqsam ma’ xi funzjoni partikolari tal-Bord, li ma jkunx interess li jiskwalifika lil tali membru milli jibqa’ membru, għandu jiżvela n-natura tal-interess fl-ewwel laqgħa tal-Bord wara li l-fatti rilevanti jkunu fl-għarfien ta’ dak il-membru; dan l-iżvelar għandu jitniżżel fil-minuti tal-laqgħa, u l-membru li għandu l-interess kif imsemmi hawn qabel għandu jirtira minn kull laqgħa li fiha tkun qed tiġi diskussa dik il-materja inkwistjoni. Kull żvelar għandu jiġi kkomunikat lill-Ministru mingħajr dewmien. Meta l-interess tal-membru huwa tali li jiskwalifika l-membru milli jibqa’ membru, huwa għandu jirrapporta l-fatt minnufih lill-Ministru u jagħti r-riżenja tiegħu. (6) Il-ħatra ta’ xi persuna bħala membru tal-Bord u t-temm tal-kariga jew ir-riżenja ta’ dik il-persuna, kif ukoll iż-żieda ta’ xi funzjonijiet mogħtija lill-Bord mill-Ministru għandhom jiġu notifikati fil-Gazzetta, u għandu jkollhom effett minnufih: Iżda n-nuqqas ta’ pubblikazzjoni ta’ ħatra jew tat-temm tal-kariga, skont il-każ, m’għandu jkollu ebda effett fuq il-validità ta’ dik il-ħatra jew dak it-temm. 11. Funzjonijiet tal-Bord tal-Azzjoni dwar il-Klima. (1) Il-Bord għandu jkollu dawk il-funzjonijiet kif stabbiliti f’dan l-Att u dawk il-funzjonijiet l-oħra kif jistgħu jiddevolvu fuq u skont kull liġi oħra, jew skont kif jistgħu jiġu assenjati lil u mill-Ministru skont dan l-Att. (2) Għandha tkun il-funzjoni tal-Bord: (a) li jissorvelja l-implimentazzjoni ta’ dan l-Att u, jew ta’ kull regolament magħmul taħtu; (b) li jwettaq monitoraġġ dwar li Malta tkun konformi mal-obbligi tagħha skont il-UNFCCC u l-obbligi tagħha bħala Stat Membru tal-Unjoni Ewropea; (ċ) li jagħti pariri lill-Ministru fuq l-implimentazzjoni ta’ dan l-Att u, jew kull regolament magħmul taħt u u, jew kull obbligu internazzjonali li jirrigwarda l-azzjoni dwar il-klima li l-Gvern jista’ jkun marbut li josserva u, jew kull obbligu li jirrigwarda l-azzjoni dwar il-klima li l-Gvern jista’ jkun marbut biha bħala Stat Membru tal-Unjoni Ewropea; (d) li jiffaċilita l-konformità tal-Gvern mal-istrateġija nazzjonali ta’ żvilupp b’emissjonijiet baxxi ta’ karbonju, l-istrateġija nazzjonali ta’ adattament u kull strateġija jew politika oħra li l-Ministru jista’ joħroġ skont it-termini ta’ dan l-Att jew kull regolament magħmul taħtu; (e) li jagħmel rakkomandazzjonijiet lill-Ministru fuq kull materja li għandha x’taqsam ma’ dan l-Att jew kull regolament magħmul taħt u jew kull materja li għandha x’taqsam mal-azzjoni dwar il-klima; (f) li kull sena jirrapporta lill-Ministru dwar il-progress li jkun qiegħed jiġi reġistrat fil-qasam tat-tibdil fil-klima; (g) li jikkonsulta mal-Kunsill Malti għall-Iżvilupp Ekonomiku u Soċjali dwar kwalunkwe materja relatata ma’ dan l-Att jew kwalunkwe regolament magħmul taħtu; (h) Kap. 492. Kap. 492. li jikkonsulta ma’ rappreżentanti minn żewġ għaqdiet ambjentali volontarji, nominati minn għaqdiet ambjentali volontarji reġistrati skont l-Att dwar l-Organizzazzjonijiet Volontarji, bħala r-rappreżentanti tagħhom, dwar kwalunkwe materja relatata ma’ dan l-Att jew kwalunkwe regolament magħmul taħt u perjodikament; u (i) li jwettaq dawk il-funzjonijiet l-oħra kif jistgħu jiġu assenjati lil u mill-Ministru. 12. Set għa li jsiru regolamenti. (1) Il-Ministru jista’, bla ħsara għad-dispożizzjonijiet ta’ dan l-Att, jagħmel regolamenti sabiex jagħti effett lil kull waħda mid-dispożizzjonjiet ta’ dan l-Att, jew sabiex jirregola jew xort’oħra jipprovdi dwar kull materja fir-rigward tal-funzjonijiet u tal-attivitajiet li jaffettjaw l-azzjoni dwar il-klima skont dan l-Att. (2) Il-Ministru jista’, waqt li jaġixxi skont id-dispożizzjonijiet ta’ dan l-Att, jagħmel rgolamenti għat-twettiq aħjar tad-dispożizzjonijiet ta’ dan l-Att u jista’ jaħtar kull persuna jew organu sabiex ikunu l-awtorità nominata għall-għanijiet tal-eżerċizzju ta’ kull dmir jew obbligu li l-Gvern għandu taħt dan l-Att. (3) Mingħajr ħsara għall-ġeneralità tad-dispożizzjonijiet ta’ subartikoli), dawn ir-regolamenti jistgħu b’mod partikolari: (a) jippreskrivu l-ħlasijiet u miżati li jistgħu jiġu imposti mill-Gvern għal servizzi mogħtija minnu skont dan l-Att, jew fir-rigward ta’ xi materja li għaliha huwa kkunsidrat li għandha titħalla smiżata; (b) jippreskrivu miżuri li jnaqqsu t-tibdil fil-klima; (ċ) jippreskrivu miżuri li jipprevjenu, jevitaw, inaqqsu, u jirriduċu l-vulnerabilità ta’, u jsaħħu r-reżiljenza kontra, l-impatti ħżiena tat-tibdil fil-klima u sabiex wieħed jaddatta ruħu għat-tibdil fil-klima; (d) jippreskrivu miżuri għall-governanza tajba ta’ miżuri għat-tnaqqis ta’ u l-adattament għall-klima; (e) jagħtu effett lil kull trattat jew strument internazzjonali, inkluż direttivi, regolamenti u deċiżjonijiet li għandhom x’jaqsmu ma’ kull materja regolata b’dan l-Att li fihom Malta tista’ tkun parti jew minn żmien għal żmien suġġetta u sabiex jitwaqqfu strutturi u jsiru dispożizzjonijiet oħra għall-implimentazzjoni tagħhom; (f) jipprovdu għall-ġabra, l-ipproċessar, l-ipparagunar u l-interpretazzjoni tad-data li tirrigwarda l-ekonomija lokali u l-obbligi internazzjonali u tal-Unjoni Ewropea u sabiex jipprovdu li dawk il-persuni li jwettqu dawk l-attivitajiet li jistgħu jaffettwaw il-klima kif jista’ jiġi preskritt, jagħtu dik l-informazzjoni u data jipprovdu għall-ġabra, l-ipproċessar, l-ipparagunar u l-interpretazzjoni tad-data li għandha x’taqsam mal-azzjoni dwar il-klima fid-dawl tad-data lill-Gvern fuq bażi regolari jew bażi oħra kif jista’ jiġi preskritt sabiex il-Gvern jieħu l-azzjoni neċessarja biex jarmonizza l-politika u l-miżuri lokali sabiex jikkontribwixxi għat-tnaqqis ta’ effetti ħżiena ta’ u l-adattament għall-klima; (g) jippreskrivu prattiċi li jintużaw għall-monitoraġġ tat-tibdil fil-klima. 13. Proċedura sabiex isiru regolamenti. (1) Regolamenti taħt l-artikolu 12 m’għandhomx isiru sakemm il-Ministru ma jkunx l-ewwel ippubblika abbozz tagħhom fil-Gazzetta li jippermetti lil kull persuna f’perjodu ta’ mill-anqas erba’ (4) ġimgħat sabiex tagħmel sottomissjonijiet lill-Ministru. (2) Il-Ministru għandu jikkunsidra kull sottomissjoni magħmula skont is-subartikolu (1) u jista’ jipproċedi għar-reviżjoni tar-regolamenti abbozzati u għall-promulgazzjoni ta’ dawk ir-regolamenti skont dik ir-reviżjoni, jew jemenda kull regolament li jkun diġà ġie ppromulgat. (3) Meta l-Ministru jagħmel regolamenti li jirrigwardaw il-proċedura quddiem xibord, kummissjoni jew xikorp ieħor stabbilit skont dan l-Att, huwa għandu jikkonsulta wkoll ma’ dak il-bord, kummissjoni jew korp. 14. (1) Mingħajr ħsara għas-setgħat tiegħu skont id-dispożizzjonijiet ta’ dan l-Att, il-Ministru jista’ jordna lil kull persuna jew kull dipartiment, aġenzija, korporazzjoni jew awtorità stabbilita bil-liġi sabiex twettaq kull funzjoni jew dmir skont it-termini ta’ dan l-Att jew ta’ kull regolament magħmul skont it-termini ta’ dan l-Att, u, jew sabiex tiżgura l-implimentazzjoni xierqa ta’ dan l-Att jew ta’ kull regolament magħmul skont it-termini ta’ dan l-Att, u l-Ministru jista’ permezz ta’ regolamenti jippreskrivi u jirregola l-proċeduri u l-metodi li għandhom jiġu adottati minn dik il-persuna, dipartiment, aġenzija, korporazzjoni jew awtorità fit-twettiq tal-funzjonijiet tagħhom. (2) Il-Ministru jista’, minn żmien għal żmien, jagħti lil xi waħda jew aktar mill-entitajiet jew lil xi uffiċjal jew impjegat tagħhom dawk id-direttivi jew ordnijiet, li ma jkunux inkonsistenti mad-dispożizzjonijiet ta’ dan l-Att, kif il-Ministru jista’ jqis bħala xierqa fir-rigward tal-politika li għandha tiġi segwita minnhom u għat-twettiq u l-implimentazzjoni tal-funzjonijiet tagħhom, u dwar kull materja oħra li l-Ministru jidhirlu lihi konnessa mal-azzjoni dwar il-klima, u l-entità, uffiċjal jew impjegat kkonċernat għandhom, sa fejn hu possibbli, mingħajr dewmien josservaw u jaġixxu skont dawn id-direttivi u ordnijiet u għandhom iwettqu l-funzjonijiet tagħhom skont dawn il-prinċipji. (3) Kull entità għandha tagħti lill-Ministru l-faċilitajiet kollha meħtieġa sabiex ikun jista’ jikseb l-informazzjoni kollha li għandha x’taqsam mal-affarijiet tagħhom u l-attivitajiet ta’ entità, uffiċjal jew impjegat, u għal dan il-għan huma għandhom jagħtu lill-Ministru l-prospetti u l-kontijiet u kull informazzjoni oħra li għandha x’taqsam ma’ dan, jew mal-funzjonijiet tagħhom, u jagħtuhil-faċilitajiet kollha meħtieġa għall-awditjar tal-informazzjoni kollha mogħtija, b’dak il-modu f’dawk iż-żminijiet li l-Ministru jista’ raġonevolment jeħtieġ. (4) Il-Prim Ministru jista’, permezz tar-regolamenti magħmula b’konsultazzjoni mal-Ministru, jiddelega kull waħda mill-funzjonijiet tal-Ministru taħt dan l-Att jew taħt xi regolament magħmul taħt it-termini ta’ dan l-Att lil xi Ministru ieħor. 15. (1) Mingħajr ħsara għal kull dispożizzjoni oħra ta’ dan l-Att il-Ministru jista’ jagħmel regolamenti li jippreskrivu penali għal reati kontraxi regolamenti magħmula taħt dan l-Att, u dawn ir-regolamenti jistgħu: (a) jippreskrivu priġunerija li ma taqbiżx l-erba’ snin u multi differenti li ma jaqbżux il-miljun euro (€ 1,000,000) għal reati differenti; (b) jippreskrivu multikalkulati skont kemmidu mit-twettiq tar-reat, li ma jaqbżux ħamsinelfeuro (€ 50,000) għal kull ġurnata li fiha jissokta r-reat. (2) Mingħajr ħsara għal kull dispożizzjoni oħra ta’ dan l-Att, il-Ministru jista’ jagħmel regolamenti li jippermettu lil xi persuna jew xi dipartiment, aġenzija, korporazzjoni jew awtorità jimponu multi amministrattivi li ma jaqbżux miljun euro (€ 1,000,000) jew pieni oħra fuq kull persuna, dipartiment, aġenzija, korporazzjoni jew awtorità li tikser xi dispożizzjoni ta’ dan l-Att jew ta’ xi regolamenti jew direttivi magħmulin taħtu u li jipprovdu għall-proċedura dwar l-impożizzjoni u eżekuzzjoni ta’ dawk il-multi, liema proċeduri jista’ jkun fihom dispożizzjonijiet li l-effett tagħhom ikun li dawk il-multi jikkostitwixxu titolu eżekuttiv għall-effetti u l-għanijiet tat-Titolu VII tat-Taqsima I tat-Tieni Ktieb tal-Kodiċi ta’ Organizzazzjoni u Proċedura Ċivili [żaħ. 16. Fond tal-Azzjoni dwar il-Klima. (1) Il-Ministru, b’konsultazzjoni mal-Ministru responsabbli għall-finanzi, jista’ b’Ordni jistabbilixxi u jżomm fis-seħħ Fond tal-Azzjoni dwar il-Klima. (2) Il-Fond tal-Azzjoni dwar il-Klima għandu jkun finanzjat minn: (a) dħul li jinġabar lill-Gvern mill-parteċipazzjoni tiegħufi u fl-implimentazzjoni ta’ miżuri bbażati fuq is-suq relatati mal-azzjoni dwar il-klima adottati skonttrattati internazzjonali jew il-leġiżlazzjoni tal-Unjoni Ewropea, inkluż interalia, mill-irkant ta’ allowances taħt id-Direttiva 2003/87/KE kif minn żmien għal żmien emendata jew mibdula; (b) dħul iġġenerat mill-Gvern permezz tal-implimentazzjoni ta’ miżuri nazzjonali li għandhom x’jaqsmu mat-tnaqqis jew il-limitazzjoni tal-emissjonijiet tal-gassijiet serra; (ċ) kull donazzjoni jew għotja magħmula lill-Fond minn individwi jew istituzzjonijiet; (d) kull somma a pproprjata mill-Parlament għal dan il-għan; (e) kull somma jew flejjes li jistgħu, minn żmien għal żmien, jiġu provduti minn jew taħt dan l-Att jew kull liġi oħra. (3) (a) Il-Fond tal-Azzjoni dwar il-Klima għandu jiġi amministrat minn bord ta’ gvernaturi iċċerjat miċ-Chair person tal-Bord tal-Azzjoni dwar il-Klima, bħala delegat tiegħu, maħtura skont l-artikolu 10(1)(a Il-Fond tal-Azzjoni dwar il-Klima għandu jiġi amministrat minn bord ta’ gvernaturi iċċerjat miċ-Chair person tal-Bord tal-Azzjoni dwar il-Klima, jew il-viċichair person): B’dan illi l-Membru li jirrappreżenta l-Ministru għall-Finanzi skont l-artikolu 10(1)(ċ) ipoġġi fuq il-Bord ta’ Gvernaturiex officio B’dan illi l-Membru li jirrappreżenta l-Ministru għall-Finanzi skont l-artikolu 10(1)(ċ. (b) Il-Ministru għandu b’regolament: (i) jaħtar il-kumplament ta’ kif għandu jkun kompost dan il-Bord ta’ Gvernaturi tal-Fond tal-Azzjoni dwar il-Klima; u (ii) jistabbilixxi r-Regoli ta’ Proċedura ta’ dan il-Bord ta’ Gvernaturi tal-Fond tal-Azzjoni dwar il-Klima. (4) Il-Fond tal-Azzjoni dwar il-Klima għandu jkollu personalità ġuridika indipendenti u distinta minn dik tal-Gvern u għandu jkollu l-fakultà li jidħol f’kuntratti u jakkwista jew jittrasferixxi proprjetà u jagħmel dawk l-affarijiet kollha neċessarji, jew anċillari, għall-funzjonijiet tiegħu. (5) Il-Fond tal-Azzjoni dwar il-Klima msemmi fis-subartikolu (2) għandu jiġi applikat: (a) biex jappoġġja t-twettiq tal-obbligi kif stabbiliti f’dan l-Att u fir-regolamenti magħmula taħtu; (b) biex jappoġġa t-twettiq tal-obbligi u tal-impenji tal-Gvern stabbiliti mill-UNFCCC u mil-leġiżlazzjoni tal-Unjoni Ewropea; (ċ) għall-forniment ta’ sostenn finanzjarju għal, u l-promozzjoni, l-iffaċilitar u l-finanzjament tat-trasferiment ta’, u l-aċċesss għal, teknoloġiji favur l-ambjent u għarfien jew kapaċità skont il-bżonnijiet nazzjonali u għal pajjiżi li qed jiżviluppaw, skont l-obbligi u l-impenji tal-Gven taħt trattati internazzjonali. (6) Il-Fond tal-Azzjoni dwar il-Klima msemmi fis-subartikolu (2) jista’ jiġi applikat sabiex isostni r-riċerka u l-iżvilupp relatati mas-sistema tal-klima jew sabiex jippromwovi edukazzjoni, taħriġ jew konoxxenza pubblika relatati mas-sistema tal-klima jew sabiex jiffinanzja dawk l-attivitajiet l-oħra inklużi attivitajiet organizzati minn organizzazzjonijiet mhux governattivi, kif il-Ministru jista’, wara konsultazzjoni mal-Bord, jippreskrivi. (7) Il-bord imsemmi fis-subartikolu (3) għandu f’kull sena finanzjarja jagħti kopja lill-Ministru tal-karta tal-bilanċ debitament verifikata flimkiem ma’ rapport tal-attivitajiet tiegħu matul is-sena finanzjarja preċedenti. Il-Ministru għandu jqiegħed kopja tal-karta tal-bilanċ u r-rapport fuq il-Mejda tal-Kamra tad-Deputati. (8) Il-Ministru jista’, flimkien mal-Ministru responsabbli għall-Finanzi, jagħmel regolamenti li jippreskrivu l-proċeduri li għandhom jiġu segwiti mill-bord imsemmi fis-subartikolu (3) u li xort’oħra jirregolaw il-fond. Il-Ministru jista’ permezz ta’ dawn ir-regolamenti b’mod partikolari jippreskrivi dawk il-funzjonijiet, attivitajiet u inizjattivi li jistgħu jew għandhom jiġi ffinanzjati mill-fond. (9) Kap. 123. Kap. 123. Id-dħul tal-Fond tal-Azzjoni dwar il-Klima m’għandux ikun suġġett għal taxxa taħt l-Att dwar it-Taxxa fuq l-Income.